
૧. પ્રસ્તાવના
રાઠવા ફળિયા દામાવાવ પ્રાથમિક શાળા ખાતે શિક્ષણનો અધિકાર અધિનિયમ (RTE-2009) અને બાળ કેન્દ્રી શિક્ષણ નીતિ અનુસાર ૬ થી ૧૪ વર્ષના તમામ બાળકોને વિનામૂલ્યે અને ફરજિયાત શિક્ષણ પૂરું પાડવા માટે પારદર્શક પ્રવેશ પ્રક્રિયા અમલમાં મૂકવામાં આવે છે. આ દસ્તાવેજ શાળામાં નવીન પ્રવેશ મેળવવાની સમગ્ર પ્રક્રિયાને સ્પષ્ટ અને વ્યાખ્યાયિત કરે છે.
૨. પ્રવેશ માટેની સામાન્ય શરતો અને વયમર્યાદા
· બાલવાટિકા / ધોરણ-૧ માં પ્રવેશ: 3૧ મેંની સ્થિતિએ બાળકની ઉંમર નિયમાનુસાર ૫/૬ વર્ષ પૂર્ણ હોવી જરૂરી છે.
· અન્ય ધોરણોમાં પ્રવેશ: અન્ય શાળામાંથી ટ્રાન્સફર (LC/Transfer) મેળવીને આવતા વિદ્યાર્થીઓને વયજૂથ અને અગાઉના ધોરણની લાયકાત આધારે પ્રવેશ આપવામાં આવે છે.
· સમાવેશી શિક્ષણ: દિવ્યાંગ (CWSN), આર્થિક રીતે નબળા અને વંચિત જૂથના બાળકોને અગ્રતા આપી કોઈપણ ભેદભાવ વિના પ્રવેશ આપવામાં આવે છે.
૩. પ્રવેશ માટે જરૂરી દસ્તાવેજો (Checklist)
· બાળકના જન્મનું પ્રમાણપત્ર (જન્મ નોંઘણી દાખલો / આંગણવાડી રેકોર્ડ).
· બાળકના આધાર કાર્ડની નકલ (અથવા નોંધણી સ્લિપ).
· વાલી/પિતાના આધાર કાર્ડ અને રેશન કાર્ડની નકલ.
· બાળકના ૨ પાસપોર્ટ સાઇઝ ફોટોગ્રાફ્સ.
· જાતિ અંગેનું પ્રમાણપત્ર (લાગુ પડતું હોય તો).
· બેંક એકાઉન્ટ પાસબુકની નકલ (શિષ્યવૃત્તિ અને ડીબીટી યોજનાઓ માટે).
· અગાઉની શાળાનું શાળા છોડ્યાનું પ્રમાણપત્ર (LC) અને માર્કશીટ (ધોરણ-૨ કે તેથી ઉપરના પ્રવેશ માટે).
૪. પ્રવેશ પ્રક્રિયાના તબક્કા
· પ્રવેશ ઉત્સવ અને સર્વેક્ષણ: શૈક્ષણિક વર્ષની શરૂઆતમાં આંગણવાડી અને શાળાના સેવા વિસ્તારના બાળકોનો સર્વે કરી બાળ નામાંકન યાદી તૈયાર કરવી.
· અરજી ફોર્મ અને દસ્તાવેજ આપવાના: વાલીઓ દ્વારા શાળામાંથી નિયત પ્રવેશ ફોર્મ મેળવી જરૂરી દસ્તાવેજો સાથે જમા કરાવવું.
· દસ્તાવેજ ચકાસણી: શાળા પ્રવેશ સમિતિ દ્વારા રજૂ કરેલ દસ્તાવેજોની ચકાસણી કરવી.
· ચાઇલ્ડ ઇન્ફોર્મેશન સિસ્ટમ (Child tracking portal) માં નોંધણી: વિદ્યાર્થીનો U-DISE / PEN નંબર જનરેટ કરી પોર્ટલ પર એન્ટ્રી કરવી.

